U Vršcu je na 21. nedjelju kroz godinu dr. László Német SVD, zrenjaninski biskup, zaredio teologa Leona Tápaija za đakona.
Biskup je u homiliji istakao kako je đakonat prvi stupanj crkvenog reda, jedan od stupnjeva svetog reda. Đakon je pomoćnik biskupa, ali ujedno je i samostalan. Podsjetio je da će ljubav moći svjedočiti vlastitim primjerom i riječima na časovima vjeronauke u školi. Citirao je papu Franju kako je obitelj važna u životu čovjeka, budući da se u obitelji rađamo, u obitelji odrastamo, od obitelji dobivamo najveći dar, život. Zadaća đakona je izgrađivati zajednicu primjerom, jer zajednica je i obitelj. Na kraju homilije biskup je spomenuo da je ovo prvo đakonsko ređenje u Vršcu.